ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 سے متعلق تازہ ترین صورت حال
گزشتہ 24 گھنٹوں کے دوران28,204 کورونا کے نئے کیسز درج کئے گئے 147 دنوں میں اب تک کی یہ کم شرح ہے۔
ملک بھر میں کووڈ-19 کے 3,88,508 نئے ایکٹیو کیسز درج کئے گئے ہیں۔139 دنوں میں یہ اب تک کی سب سے کم شرح ہے۔
مجموعی کیسز کا 1.21 فیصد ایکٹیو معاملات درج کئے گئے ہیں۔یہ مارچ2020 سے لے کر اب تک کی سب سے کم شرح ہے۔
شفایابیوں کی شرح سردست 97.45 فیصد ہے۔یہ اب تک کی اعلی ترین شرح ہے۔
ملک بھر میں اب تک 3,11,80,968 مریض شفایاب ہوچکے ہیں۔گزشتہ چوبیس گھنٹوں میں 41,511 مریض صحتیاب ہو کر گھر واپس ہوچکے ہیں۔
ملک گیر ٹیکہ کاری مہم کے دوران 51.45 کروڑ ویکسین کی خوراکیں لوگوں کو دی گئی ہیں۔
ہفتہ وار مثبت معاملات کی شرح مسلسل 5 فیصد سے نیچے رہی جو سردست 2.36 فیصد ہے۔
یومیہ مثبت معاملات کی شرح15 ویں دن مسلسل 3 فیصد سے کم درج ہورہی ہے جو اس وقت 1.87 فیصد ہے۔
کووڈ-19 کی جانچ کی صلاحیت میں زبردست اضافہ کیا گیا ہے، اب تک مجموعی طور پر 48.32 کروڑ ٹیسٹ کئے جاچکے ہیں۔
زراعت اور کاشتکاروں کی فلاح و بہبود کی وزارت
وزیراعظم کل کرناٹک کے بیلگاوی میں پی ایم –کسان کے تحت 8کروڑ سے زائد فائدہ حاصل کرنےوالے کسانوں کےلیے 16,800 کروڑ روپے سے زیادہ کی 13 ویں قسط جاری کریں گے
وزیر اعظم جناب نریندر مودی کل پی ایم کسان سمان ندھی اسکیم  اسکیم کے تحت ہر کسان کو 2000 روپے جاری کریں گے۔ اس اسکیم کے تحت آٹھ کروڑ سے زیادہ کسانوں کے کھاتوں میں براہ راست 16,800 کروڑ روپے سے زائد جمع کیے جائیں گے۔
پی ایم –کسان کے تحت انتہائی متوقع 13یں قسط کااجرا ، ہندوستانی ریلوے اور جل جیون مشن کے ساتھ کرناٹک کے بیلگاوی میں ہوگا۔ اس موقع پر زراعت اور کسانوں کی بہبود کے مرکزی وزیر جناب نریندر سنگھ تومر اور زراعت اور کسانوں کی بہبود کی وزارت میں سکریٹری جناب منوج آہوجا موجود ہوں گے۔ اس تقریب میں پی ایم کسان اور جل جیون مشن کے مستفیضین پر مشتمل ایک لاکھ سے زیادہ شرکاء کی متاثر کن حاضری متوقع ہے۔ جو لوگ پروگرام کو براہ راست دیکھنا چاہتے ہیں، وہ درج ذیل یو آر ایل تک رسائی حاصل کر کے تقریب کے لیے رجسٹر کر سکتے ہیں : https://lnkd.in/gU9NFpdاور براہ راست کارروائی دیکھنے کے لیے https://pmindiawebcast.nic.in/پر ٹیون ان کر سکتے ہیں۔
اسکیم کے تحت 11ویں اور 12ویں قسطیں گزشتہ سال مئی اور اکتوبر میں دی گئی تھیں۔ 13 ویں قسط کے اجراء کے ساتھ، حکومت نے ہندوستان کے کسانوں کے ساتھ تعاون کرنے اور ان کے ذریعہ معاش کے اہداف کو حاصل کرنے میں مدد کرنے کی اپنی عہدبستگی کو جاری رکھا ہے۔پی ایم –کسان اسکیم نے پہلے ہی ملک بھر کے کسانوں کوکافی فوائد فراہم کیے ہیں، اور اس تازہ ترین قسط سے ان کی آمدنی میں مزید اضافہ ہو گا اور زرعی شعبے کی ترقی میں مدد ملے گی۔
وزیر اعظم جناب نریندر مودی نے 2019 میں پردھان منتری کسان سمان ندھی  اسکیم کا آغاز کیا تھا۔ اس اسکیم کا مقصد ملک بھر کے قابل کاشت اراضی کے ساتھ زمین رکھنے والے تمام کسان کنبوں کو انکم سپورٹ فراہم کرنا ہےجو خصوصی استثنیٰ سے مشروط ہے ۔ اسکیم کے تحت، ہر سال 6000 روپے کی رقم 2000 روپے کی تین قسطوں میں براہ راست مستفیدین کے بینک کھاتوں میں جاری کی جاتی ہے۔
ملک میں زمین کا مالکانہ حق رکھنے والے تمام کسان کنبے ،خصوصی استثنی کے معیار سے مشروط،پی ایم –کسان کے تحت اہل ہیں۔
ابھی تک 11 کروڑ سے زیادہ کسان خاندانوں کو 2.25 لاکھ کروڑ سے زیادہ کی رقم تقسیم کی جا چکی ہے، بنیادی طور پر چھوٹے اور پسماندہ کسانوں کو۔ خاص طور سے کووڈ لاک ڈاؤن کے دوران ان ضرورت مند کسانوں کی مدد کے لیے متعدد قسطوں میں 1.75 لاکھ کروڑ روپے تقسیم کیے گئے۔ اس اسکیم سے تین کروڑ سے زیادہ خاتون مستفیضین کو بھی فائدہ پہنچا ہے جنہوں نے اجتماعی طور پر فنڈز میں 53,600 کروڑ روپئے سے زیادہ حاصل کیے ہیں۔
اس فنڈز کی پہل نے دیہی اقتصادی ترقی کو فروغ دیا ہے، کسانوں کے لیے قرض کی رکاوٹوں کو کم کیا ہے اور زرعی سرمایہ کاری کو تقویت پہنچائی ہے۔ اس نے کسانوں کی خطرہ مول لینے کی صلاحیت میں بھی اضافہ کیا ہے، جس سے زیادہ پیداواری پر مبنی سرمایہ کاری ہوتی ہے۔آئی ایف پی آر آئی کے مطابق، پی ایم –کسان فنڈز،انھیں حاصل کرنے والوں کو ان کی زرعی ضروریات اور تعلیم، طبی دیکھ بھال اور شادی جیسے دیگر اخراجات کو پورا کرنے میں مدد کر رہے ہیں۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.66 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 749 ٹیکے لگائے گئے۔
ہندوستان میں سردست زیر علاج مریضوں کی تعداد 61,233 ہے۔
فی الحال زیر علاج مریضوں کی شرح 0.14 فیصد ہے۔
سردست ملک میں شفایابی کی شرح 98.68 فیصد ہے۔
گزشتہ 24 گھنٹوں کے دوران 6,702 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,42,42,474 ہوگئی ہے۔
پچھلے 24 گھنٹوں کے دوران کووڈ کے 7,633 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (3.62 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 92.43 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,11,029 , ٹیسٹ کئے گئے۔
خوراک کی ڈبہ بندی کی صنعتوں کی وزارت
پی ایم کے ایس وائی کی کمپونینٹ اسکیموں کے تحت منظور شدہ پروجیکٹ
نئی دہلی، 12 /فروری 2021 ۔ خوراک کی ڈبہ بندی سے متعلق صنعتوں کی وزارت  افراد، کسانوں، کسانوں کی پیداواری تنظیموں ، صنعت کاروں، امداد باہمی کے اداروں، سوسائٹیوں، خود امدادی گروپوں ، نجی کمپنیوں اور مرکزی و ریاستی سرکاری شعبہ کی کمپنیوں وغیرہ کو ڈبہ بند خوراک کی صنعتوں / اکائیوں / پروجیکٹوں کے قیام کے لئے امدادی رقم کے طور پر مالی مدد دستیاب کراتی ہے۔ یہ مالی مدد اہل عرضی گذاروں کو اسکیم کی رہنما ہدایات اور وقتاً فوقتاً وزارت کے ذریعے جاری کردہ ایکسپریشن آف انٹریسٹ یعنی اظہار دلچسپی کے مقابل دستیاب کرائی جاتی ہے۔
مرکزی شعبہ کی اسکیم - پردھان منتری کسان سمپدا یوجنا  کی کمپونینٹ  اسکیموں کے تحت مدد کے لئے منظور شدہ پروجیکٹوں کی تعداد حسب ذیل ہے:
|
|
سال
|
|
پی ایم کے ایس وائی کے تحت منظور شدہ پروجیکٹوں کی تعداد
|
|
میگا فوڈ پارک اسکیم
|
|
انٹیگریٹڈ کولڈ چین اینڈ ویلیو ایڈیشن انفرااسٹرکچر اسکیم
|
|
اسکیم فار کریشن آف بیک وارڈ اینڈ فارورڈ لنکیجز
|
|
آپریشن گرینس اسکیم
|
|
اسکیم فار کریشن / ایکسپنشن آف فوڈ پروسیسنگ اینڈ پریزرویشن کیپاسٹیز
|
|
اسکیم فار کریشن آف انفرااسٹرکچر فار ایگرو پروسیسنگ کلسٹرس
|
|
2016-17
|
|
0
|
|
3
|
|
نافذ نہیں
|
|
نافذ نہیں
|
|
نافذ نہیں
|
|
نافذ نہیں
|
|
2017-18
|
|
4
|
|
88
|
|
0
|
|
نافذ نہیں
|
|
33
|
|
3
|
|
2018-19
|
|
0
|
|
44
|
|
47
|
|
2
|
|
84
|
|
17
|
|
2019-20
|
|
2
|
|
15
|
|
7
|
|
3
|
|
123
|
|
14
|
|
2020-21
|
|
2
|
|
47
|
|
7
|
|
1
|
|
50
|
|
22
|
|
کل
|
|
8
|
|
197
|
|
61
|
|
6
|
|
290
|
|
56
یہ اطلاع ڈبہ بند خوراک کی صنعتوں کے وزیر مملکت جناب رامیسور تیلی نے آج راجیہ سبھا میں ایک تحریری جواب میں دی۔
وزارت دفاع
صدرجمہوریہ ہند کے ہاتھوں فوج کی ہوابازی کی کورکو پرچم عطاکیاگیا
نئی دہلی ،10 اکتوبر :مسلح افواج کے سپریم کمانڈر کی حیثیت سے صدرجمہوریہ ہند جناب رام ناتھ کووند نے آج 10اکتوبر ،2019کو ناسک روڈ پرواقع فوج کی ہوابازی اڈے پرمنعقد ہ ایک رسمی تقریب کے دوران فوج کی ہوابازی کی کور کو پرچم عطاکیا۔فوج کی ہوابازی کی کورکی جانب سے کومباٹ آرمی ایوی ایشن ٹریننگ اسکول نے یہ پرچم حاصل کئے ۔ اس موقع پراظہارخیال کرتے ہوئے صدرجمہوریہ نے فوج کی ہوابازی کور کی تعریف کی اور ملک کی تعمیرمیں ان کے گراں قدرتعاون کو سراہا۔
فوج کی ہوابازی کو ر انڈین آرمی کی سب سے کم عمر کورہے تاہم گذشتہ 32برسوں کے دوران اس نے تمام شعبوں میں مہارت حاصل کرلی ہے اورمتعدد آپریشنو ںمیں اپنی صلاحیت ثابت کردی ہے ۔1986میں اپنے قیام کے فوراًبعد فوج کی ہوابازی کورنے سری لنکامیں ‘‘آپریشن پون ’’کے دوران اپنی غیرمعمولی جنگی صلاحیتوں کو ثابت کردیا۔سال 1984سے سیاچن گلیشیئرہوابازی کورکے لئے آپریشن کے لئے سب سے کلیدی مقام رہاہے ۔چیلنج سے پربھرپورنہایت دشوارحالات میں 20ہزارفٹ اوراس سے زیادہ کی بلندیوں پر عام طورپرمصروف عمل اعلیٰ پیمانے کے ہنرمند اور الوالعزم ہوابازی کی کور کے پائلٹس پوری مہارت اورلگن کے ساتھ ‘‘آپریشن میگ دوت ’’میں تعاون فراہم کررہے ہیں ۔
صدرجمہوریہ نے فوج کی ہوابازی کے ڈائرکٹرجنرل اور کرنل کمانڈینٹ لیفٹیننٹ جنرل کنول کماراور تمام عہدوں کے افسران کو پورے انہماک کے ساتھ اپنے فرائض انجام دینے اورپیشہ ورانہ عمل کے لئے مبارکباد دی ۔
اس شاندارتقریب میں مہاراشٹرکے گورنرجناب بھگت سنگھ کوشیاری ، مہاراشٹرکے وزیراعلیٰ دیویندرفڑنویس اور متعدد سماجی اور فوجی معزز شخصیات نے شرکت کی ۔ ہندوستانی بری فوج کے سربراہ جنرل بپن راوت ،انٹی گریٹڈڈیفنس اسٹاف کے سربراہ لیفٹیننٹ جنرل پی ایس راجیشور ، لیفٹننٹ جنرل ایس کے سینی ، جی اوسی ۔ ان ۔ سی جنوبی کمانڈاور لیفٹیننٹ جنرل پی سی تھیمایا، جی او سی ۔ ان ۔ سی آرٹریک ، کے ساتھ متعدد موجودہ ا فسران اور سبکدوش ہوگئے ماہرین کی ایک بڑی تعداد نے اس شاندارتقریب میں شرکت کی اورہیلی کاپٹرفلائی پاسٹ کا مشاہدہ کیا۔
صحت اور خاندانی بہبود کی وزارت
طبی نسخوں میں دوائیوں کے جینرک نام
نئی دہلی۔ 11 فروری میڈیکل کونسل آف انڈیا  کے ضوابط، 2002 میں کہا گیا ہے کہ ہر معالج کو جہاں تک ممکن ہو جینرک ناموں کے ساتھ دوائیں تجویز کرنی چاہئیں۔ اس کے علاوہ، سابقہ میڈیکل کونسل آف انڈیا  نے سرکلر جاری کیے تھے جس میں تمام رجسٹرڈ میڈیکل پریکٹیشنر کو مذکورہ دفعات کی تعمیل کرنے کی ہدایت کی گئی تھی۔
نیشنل میڈیکل کمیشن  ایکٹ، 2019 کے تحت این ایم سی کے اخلاقیات اور میڈیکل رجسٹریشن بورڈ  اور متعلقہ ریاستی میڈیکل کونسلوں کو مذکورہ ضابطوں کی دفعات کی خلاف ورزی کرنے پر کسی ڈاکٹر کے خلاف تادیبی کارروائی کرنے کا اختیار دیا گیا ہے۔
صحت و خاندانی بہبود کے مرکزی وزیر مملکت ڈاکٹر بھارتی پروین پوار نے لوک سبھا میں ایک تحریری جواب میں یہ بات کہی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1577
(Visitor Counter : 58
بھارت کا مسابقتی کمیشن
بھارت نے ای- کامرس میں سی سی آئی مارکیٹ کا مطالعہ: عبوری نتائج کو ایک ورکشاپ میں پیش کیا جائے گا
نئی دہلی،18؍جون،کمپٹیشن کمیشن آف انڈیا  بھارت میں ای – کامرس سے متعلق مارکیٹ کا ایک مطالعہ انجام دے رہا ہے۔ الیکٹرانک تجارت  میں تیز تر ترقی اور بڑی تعداد میں اشیا ء اور خدمات کی بھارت میں آن لائن تجارت کی بڑھتی ہوئی اہمیت کے پیش نظر یہ مطالعہ سی سی آئی کو ملک میں ای – کامرس کی کارکردگی کو زیادہ بہتر طور پر سمجھنے اور مارکیٹ اور مسابقت کے لئے اس کے مضمرات کو سمجھنے میں مدد دے گا۔
مطالعے کے ابتدائی نتائج کو اگست 2019 کے آخر میں منعقد ہونے والی ایک ورکشاپ میں پیش کیا جائے گا۔ تمام متعلقہ فریقوں کو اس ورکشاپ میں اپنے اپنے خیالات کا اظہار کرنے اور شناخت کئے گئے امور پر غور وخوض کرنے کے لئے مدعو کیا جائے گا۔ مطالعے کی قطعی رپورٹ 2019-20 کی تیسری سہ ماہی میں شائع کئے جانے کی امید ہے۔
ای – کامرس کا یہ مطالعہ مارکیٹ کے مطالعات کے سلسلے کا 20 واں مطالعہ ہے جسے اب تک سی سی آئی انجام دے چکا ہے۔ مارکیٹ کے مطالعات بازاروں میں مسابقت کے نظام کو بڑھاوا دینے میں مسابقتی حکام کی صلاحیت میں تعاون کرتا ہے اور یہ مسابقت کی وکالت کے لئے ایک مفید بنیاد فراہم کرتا ہے۔ مسابقتی کمیشن  کے ذریعے شروع کیا گیا ای – کامرس کا مطالعہ مارکیٹ کا ایک خاص مطالعہ ہے اور اس میں کمیشن کے سامنے کسی بھی طرح کی التوا میں پڑی کارروائی کے بارے میں کوئی تحقیق یا تفتیش نہیں کی جاتی۔ ڈیجیٹل مارکیٹ کی وجہ سے مسابقتی ضابطوں کے لئے درپیش نئے اور اہم چیلنجوں کے پیش نظر ای – کامرس کا مطالعہ بہت ضروری ہے۔
بھارت میں ای – کامرس پر مطالعے کے مقاصد :
- ای- کامرس سے متعلق تقسیم کاری کے اُبھرتے ہوئے طریقوں اور حکمت عملی پر خصوصی توجہ کے ساتھ مارکیٹ کے رجحانات کا مطالعہ کرنا۔
- ای- کامرس میں بزنس پریکٹس اور کنٹریکٹ کے ضابطوں کو سمجھنا ، ان کی توجیہ کو اجاگر کرنا اور مسابقت کے لئے ان کے مضمرات کو سمجھنا ۔
- ای- کامرس سے متعلق مسابقت میں ، اگر کوئی ہے، تو ان خامیوں کی نشان دہی کرنا۔
- ای – کامرس میں کمیشن کے لئے ترجیحات کی وکالت کرنا اور ان کے نفاذ کو یقینی بنانا۔
یہ مطالعہ ڈیسک ریسرچ ، مارکیٹ کے سروے اور فریقین کے ساتھ صلاح ومشورے کا مجموعہ ہے۔ اس کے لئے بنیادی اور ثانوی ذرائع سے معیاری اور مقداری معلومات یکجا کی جارہی ہیں۔ کمیشن کی مارکیٹ کا مطالعہ کرنے والی ٹیم کے ذریعے تیار کردہ طریقہ کار ایک باہری ایجنسی کے ذریعے نافذ کیا جارہا ہے، جسے خاص طور پر اس مقصد کے لئے کام سونپا گیا ہے۔ مطالعہ کرنے والی ٹیم کمپنیوں اور صنعتی انجمنوں کے ساتھ مشاورتی میٹنگیں کررہی ہے جس کے بعد پورے ملک میں متعلقہ فریقوں کے درمیان سروے کے لئے ایک سوال نامہ پُر کرایا جائے گا۔
متعلقہ کمپنیوں میں ای – کامرس پلیٹ فارم ، سازو سامان تیار کرنے والے ، تھوک اور خردہ بیوپاری ، ہوٹل ، ریستوراں اور ادائیگی کے نظام والے پلیٹ فارم شامل ہیں۔ مطالعے میں ان مصنوعات کا احاطہ کرنے کا ارادہ ہے جن کی آن لائن کامرس کو فروغ حاصل ہوا ہے اور اشیاء  اور خدمات  شامل ہیں ۔ مطالعے کے مرکزی توجہ شعبوں میں بزنس ماڈل میں ابھرتے ہوئے رجحا نات ، تجارتی ماڈل ، تقسیم کاری کا نظام ، مارکیٹ کا ڈھانچہ اور کنٹریکٹ پر کام کرنے والے لوگ شامل ہیں۔
U-2495
(Visitor Counter : 44
جل شکتی وزارت
اتھلی ہوتی ہوئی جمنا
نئی دہلی، 09اپریل 2021: لوور یمنا ڈویژن ، مرکزی آبی کمیشن  آگرہ میں پرجمنا ندی کراس سیکشن سمیت آبی ذخائر کے مشاہدے کی نگرانی کرنے والا ادارہ ہے۔ دستیاب تفصیلات کے مطابق ، گزشتہ 5 برسوںمیں جمنا ندی کی تہہ میں کوئی خاص تبدیلی نہیں دیکھی گئی ہے۔
یوپی پولیوشن کنٹرول بورڈ  آگرہ شہر میں 5 مقامات پر جمنا کے پانی کے معیار کی نگرانی کرتا ہے۔ ان مقامات میں دھارے کے مخالف بہاؤ والے علاقے کیلاش گھاٹ ، اور دھارے کے رخ پر بہاؤ والے علاقے جو تاج محل کے نزدیک ہے ،شامل ہیں ۔ دسمبر 2020 کی پانی کی کوالٹی سے متعلق تازہ ترین رپورٹ کے مطابق جمنا ندی کے یو / ایس پر بایولوجیکل آکسیجن ڈیمانڈ 12 ملین گیلن / لیٹر اور ڈی /ایس پر 16.8 ملین گیلن / لیٹر ہے۔
اس کے علاوہ آگرہ کے پوئیا گھاٹ اسٹیشن پر جمنا کے پانی کی کوالٹی کی لوور یمنا ڈویژن ، سینٹرل واٹر کمیشن کے تحت مسلسل نگرانی کی جارہی ہے۔ گزشتہ 5 برس کے تحلیل شدہ آکسیجن  اور حیاتی آکسیجن کی ڈیمانڈ  کی تفصیلات سے پتہ چلتا ہے کہ اس مقام پر کسی خاص قسم کی تبدیلی سامنے نہیں آئی ہے۔
صاف گنگا کے قومی مشن  نے ’’آگرہ سیوریج اسکیم  اینڈ کنسٹرکشن آف 10 ڈیسینٹرلائزڈ ایس ٹی پیز ‘‘کے نام سے ایک منصوبے کو منظوری دی ہے۔اس کا مقصد سال 2035 تک سیویج کے پانی کو سودھنے کے مطالبے سے نمٹنے کے لئے 842.25 کروڑروپے کے خرچ کے ساتھ اضافی 178.7 ایم ایل ڈی ایس ٹی پی کی صلاحیت کا پیدا کرنا ہے۔
یہ معلومات جل شکتی اور سماجی انصاف اور تفویض اختیارات کے وزیر مملکت جناب رتن لال کٹاریہ نے آج لوک سبھا میں دیں۔
نائب صدر جمہوریہ ہند کا سکریٹریٹ
ملک میں اقتصادی عدم مساوات کو ختم کرنے کے لیے حکومت، غیرسرکاری تنظیموں اور نجی شعبوں کو باہم مل جل کر کام کرنا چاہیے: نائب صدر جمہوریہ ہند
کنیکٹی ویٹی انقلاب کی زندگیوں میں تغیر برپاکررہا ہے: نائب صدر جمہوریہ ہند
سورن بھارت ٹرسٹ میں دو پہیہ تکنیکی تربیتی مرکز کا افتتاح
نئی دہلی، 2ستمبر 2019،
نائب صدر جمہوریہ ہند جناب ایم وینکیا نائیڈو نے ملک میں اقتصادی عدم مساوات کے خاتمے کے لیے حکومت، غیرسرکاری تنظیموں اور نجی شعبے کو اجتماعی طور پر مل جل کر کام کرنے کی تلقین کی ہے۔
انہوں نے نوجوانوں اور خواتین کی ہنرمندیوں کو مختلف پروگراموں کے ذریعے بہتر بنانے کے سلسلے میں حکومت کی جانب سے کی جانے والی کوششوں میں مختلف صنعتوں اور این جی او یعنی غیرسرکاری تنظیموں کے ذریعے اعانت فراہم کرائے جانے کی کوششوں کی ستائش کی ہے۔ سورن بھارت ٹرسٹ اور ایس او ایم اے تکنیکی تربیتی ادارہ واقع نیلور، آندھرا پردیش کے تعاون و اشتراک سے ہیرو موٹر کارپوریشن کے ذریعے قائم کئے گئے ‘دو پہیہ تکنیکی تربیتی مرکز’ کا افتتاح کرنے کے بعد حاضرین سے خطاب کرتے ہوئے نائب صدر جمہوریہ ہند نے کہا ہے کہ یہ تربیتی مرکز کلی طور پر عالمی معیار کی تربیتی سہولتوں سے آراستہ ہے اور یہاں کلی خودکار ورک شاپ بھی دستیاب ہے، ساتھ ہی ساتھ باقاعدہ تربیت یافتہ اساتذہ کا گروپ بھی موجود ہے۔ آندھراپردیش کے مختلف حصوں اور دیگر ریاستوں کےتربیت کے خواہاں افراد یہاں بائک مکینک کورس میں ہینڈ آن تربیت حاصل کرسکیں گے۔
انہوں نے آندھراپردیش میں آئندہ 15 برسوں میں 20 ملین افراد پر احاطہ کرنے کے لیے آندھراپردیش حکومت کی ستائش کی اور کہا کہ اس طریقے سے حکومت کے ذریعے شروع کیے گئے سات مشنوں کے سلسلے میں، جو ہنرمندی درکار ہے، اس کے لیے ہنرمند افراد بھی فراہم ہوں گے اور صنعت کاری کو بھی فروغ حاصل ہوگا۔
نائب صدرجمہوریہ ہند نے کہا کہ ایسی ہنر مند افرادی قوت ، جن کے پاس درکار ہنرمندی ہو، ان کی دستیابی ازحد اہم ہے۔ کیونکہ انھیں کے ذریعے مختلف شعبوں کو نمو کو مہمیز کیا جاسکتا ہے۔ یہ بات بھی از حد اہم ہے کہ مساویانہ نمو کے معاملے میں دیہی-شہری تفریق کو کم سے کم کیا جائے اور سب کے لیے مواقع فراہم کرائے جائیں۔
وزیراعظم جناب نریندر مودی کی جانب سے ریفارم، پرفارم اور ٹرانسفارم یعنی اصلاح کرو، عمل کرو اور منتقل کرو، کی تلقین کا حوالہ دیتے ہوئے انہوں نے کہا کہ سابق وزیراعظم جناب اٹل بہاری واجپئی کے ذریعے شروع کیے گئے کنکٹی ویٹی انقلاب کو موجودہ حکومت آگے بڑھا رہی ہے، تاکہ عوام کی زندگی میں تغیر پیدا کیا جائے اور ان کی امنگوں اور خواہشات کو پائہ تکمیل تک پہنچایا جائے۔
سورن بھارت ٹرسٹ کی جانب سے چلائے جانے والے مختلف النوع پروگراموں کاحوالہ دیتے ہوئے انہوں نے کہا کہ ان تمام تر پروگراموں کا مقصد دیہی نوجوانوں اور خواتین کو بااختیار بناناہے، تاکہ وہ درکار تربیت اور مختلف پیشوں میں درکار ہنرمندی حاصل کرکے اپنے پیروں پر کھڑے ہوسکیں۔
آندھراپردیش کے آبپاشی کے وزیر جناب پی انل کمار یادو، ہیرو موٹر کارپوریشن کے سی آئی او/ سی ایچ آر او جناب وجے سیٹھی، ہیرو موٹر کارپوریشن کے نائب صدر جناب راجیش مکھیجا، سورن بھارت ٹرسٹ کی منیجنگ ٹرسٹی محترمہ آئی دیپا وینکٹ، منیجنگ ٹرسٹی شری موپاراپو فاؤنڈیشن، جناب ایم ہرش وردھن اور دیگر عمائدین بھی اس موقع پر موجود تھے۔
۔۔۔۔۔۔۔۔۔۔۔
م ن ۔ ت ع۔
U-3980
(Visitor Counter : 42
وزارت خزانہ
صحت و تعلیم محصول کو کاروباری خرچ کے طور پر مانے جانے کی اجازت نہیں
مخصوص سرکاری فلاحی پروگراموں کی مالی اعانت کے لئے صحت و تعلیم محصول کو ایک اضافی محصول  کے طور پر نافذ کیا گیا ہے
صحت و تعلیم محصول  کو کاروباری اخراجات کے طور پر مانے جانے کی اجازت نہیں دی گئی ہے۔ خزانہ و کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں مرکزی بجٹ 23-2022 پیش کرتے ہوئے یہ وضاحت کی۔
مرکزی وزیر خزانہ نے کہا کہ کاروباری آمدنی کا حساب لگانے کے لئے انکم ٹیکس ایک اجازت یافتہ خرچ نہیں ہے۔ اس میں ٹیکس کے ساتھ ساتھ سرچارج بھی شامل ہے۔
وزیر خزانہ نے بتایا کہ صحت و تعلیم محصول کو مخصوص سرکاری فلاحی پروگراموں کی مالی اعانت کے لئے ٹیکس دہندگان پر ایک اضافی محصول  کے طور پر نافذ کیا گیا ہے۔ یہ دیکھتے ہوئے کہ کچھ عدالتوں نے قانونی منشا کے خلاف صحت و تعلیم محصول کو کاروبار ی آمدنی کی شکل میں دیکھے جانے کی اجازت دی ہے، ، مرکزی وزیر خزانہ نے اعادہ کیا کہ آمدنی اور منافع پر کسی سرچارج یا سیس کو کاروباری خرچ کے طور پر مانے جانے کی اجازت نہیں ہے۔
پنچایتی راج کی وزارت
پنچایتوں کی ای-گورننس
نئی دہلی،30نومبر 2021؛ ڈیجیٹل انڈیا پروگرام کے تحت، وزارت پنچایتوں کے کام کاج کو بہتر بنانے اور انہیں زیادہ شفاف، جوابدہ اور مؤثر بنانے کے لیے، ملک میں ای-پنچایت مشن موڈ پروجیکٹ کو نافذ کر رہی ہے۔ وزارت نے پنچایت کے کام کاج کے مختلف پہلوؤں کو حل کرنے کے لیے ایک آسان کام پر مبنیاکاؤنٹنگ ایپلی کیشن، ای-گرام سوراج کا آغاز کیا۔ فراہم کردہ خدمات کے لیے ای-گرام سوراج-پی ایف ایم ایس انٹرفیس، جو کہ ایک آسان کام پر مبنی اکاؤنٹنگ ایپلی کیشن ہے, کے ذریعے آن لائن ادائیگیوں سمیت منصوبہ بندی، اکاؤنٹنگ اوربجٹ کاری پر توجہ مرکوز کی ہے۔ فی الحال، 258694 پنچایتی راج اداروں نے مالی سال 2021-22 کے لیے پنچایتی ترقیاتی منصوبے تیار کیے ہیں اور 275252 پنچایتی راج اداروں نے اکاؤنٹنگ کے مقصد کے لیے، ای-گرام سوراج کو اپنایا لیا ہے۔ مزید، 253523 پنچایتی راج اداروں نے آن لائن لین دین کرنے کے لیے ای-گرام سوراج-پی ایف ایم ایس انٹرفیس استعمال کرنا شروع کر دیا ہے۔
ای- پنچایت مشن موڈ پروجیکٹ کے تحت، پنچایتوں میں ای- گورننس کے نفاذ کے لیے ریاستوں / مرکز کے زیر انتظام علاقوں کو کوئی براہ راست مالی معاونت فراہم نہیں کی جاتی ہے۔ پنچایتی راج کی وزارت ، پنچایتی راج اداروں  کو مضبوط بنانے اور پی آر آئی کے منتخب نمائندوں اور اہل کاروں کی صلاحیت سازی کے لیے، پروگرام جاتی مدد فراہم کر رہی ہے تاکہ ان کے کام کاج اور کاکردگی کو بہتر بنایا جا سکے اور انہیں خود مختار بنایا جا سکے۔
پنچایت کا ریاست کا موضوع ہونے کی وجہ سے ،بنیادی ڈھانچے کی سہولیات فراہم کرنا، بنیادی طور پر متعلقہ ریاستی حکومت / مرکز کے زیر انتظام علاقوں کے انتظامیہ کی ذمہ داری ہے تاکہ وہ پنچایتوں کے ای-گورننس کے کام باقائدہ طور پر کرسکیں جن میں کمپیوٹر، بجلی کی فراہمی وغیرہ شامل ہیں۔
یہ معلومات پنچایتی راج کے مرکزی وزیر مملکت جناب کپل موریشور پاٹل نے آج لوک سبھا میں ایک تحریری جواب میں دی۔س
وزیراعظم کا دفتر
گورنروں کی کانفرنس کے 50 ویں اجلاس کے اختتام کے موقع پر وزیر اعظم کا خطاب
نئی دلّی، 24نومبر / قبائلیوں کی بہبود اور پانی کے تحفظ، زراعت، اعلی تعلیم اور زندگی کو سہل بنانے کے موضوعات پر گورنروں کی 50 ویں کانفرنس آج راشٹر پتی بھون میں اختتام پذیر ہو گئی ۔
گورنروں کے پانچ گروپوں نے ان مسائل پر اپنی رپورٹیں پیش کیں اور واضح طور پر ان نکات کو اجاگر کیا جن پر گورنر اہم کردار ادا کر سکتے ہیں۔ کانفرنس نے قبائلیوں کی بہبود کے مسئلے پر گہری دل چسپی کا اظہار کیا اور مقامی ضروریات کے مطابق قبائلیوں کا معیار بلند کرنے کے لئے پالیسیوں کی نشان دہی کی۔
وزیر اعظم جناب نریندر مودی نے اپنے خطاب میں کانفرنس کے 50 ویں ایڈیشن کی کامیاب کانفرنس کے لئے اجتماع کو مبارک باد پیش کی اور مستقبل کے لئے زور دیا کہ قومی ترقی اور عام آدمی کی ضروریات کی تکمیل پر توجہ دی جائے۔
وزیر اعظم نے شرکاء کی جانب سے قابل قدر مشورے طلب کرتے ہوئے گورنروں سے کہا کہ اول شہری ہونے کے ناطے وہ ریاستی سطح پر تبادلہ خیالات کو یقینی بنائیں تاکہ مفید آراء کے ذریعہ مقامی حالات کا بخوبی تعین کر کے مسائل حل کئے جا سکیں۔
وزیر اعظم قبائلی علاقوں کی ترقیات کے سلسلے میں با قاعدہ تکنالوجی کا استعمال کرکے ترقیاتی اسکیموں خصوصاً کھیلوں اور نو جوانوں کی ترقی و فروغ کی اسکیموں کو کامیاب بنائیں۔
وزیر اعظم نے کہا کہ کانفرنس میں جل جیون مشن پر تبادلہ خیالات، آبی تحفظ اور آبی مینجمنٹ کے سلسلے میں حکومت کی علیٰ ترجیح کی عکاس ہے۔ وزیر اعظم نے گورنروں پر زور دیا کہ وہ یونی ورسٹیوں کے چانسلروں پر آبی تحفظ کے سلسلے میں طلباء اور نوجوانوں کو اچھی عادتیں اپنانے کی تلقین کریں۔
نئی تعلیمی پالیسی اور اعلیٰ تعلیم کے شعبے کے سلسلے میں وزیر اعظم گورنروں کی اہمیت کو اجاگر کرتے ہوئے کہا کہ وہ اعلیٰ معیاری تحقیق کے سلسلے میں سرمایہ کاری کرنے کو یقینی بنانے میں اہم رول ادا کر سکتے ہیں۔
زندگی کو سہل بنانے کی پہل قدمی کے بارے میں وزیر اعظم نے کہا کہ ریاستی ادارے لال فیتہ کاٹنے یعنی افتتاح کرنے اور بہت زیادہ قواعد و ضوابط کے درمیان توازن بر قرار رکھیں اور ساتھ ہی بنیادی شعبوں کی بنیادی ضروریات مثلاً صحت کی دیکھ بھال اور تعلیم قابل رسائی ہو۔
اس کانفرنس کے اختتامی اجلاس سے صدر جمہوریہ ہند، نائب صدر جمہوریہ ہند اور مرکزی وزیر داخلہ نے بھی خطاب کیا۔
۔۔۔۔۔۔
U.5336
(Visitor Counter : 39
وزارات ثقافت
پریاگ راج کمبھ میلہ 2019 گنیز عالمی ریکارڈ میں شامل
نئی دہلی’4مارچ : پریاگ راج کمبھ میلہ 2019 کو تین شعبوں میں گنیز عالمی ریکارڈ میں شامل کیاگیاہے ۔ ان شعبوں میں ٹریفک اوربھیڑبھاڑ کے انتظام کے سب سے بڑے منصوبے ، میرے شہرکی سب سے بڑی رنگائی اسکیم کے تحت عوامی مقامات کی رنگائی اور کوڑے کچرے کوٹھکانے لگانے اورصفائی ستھرائی کاسب سے بڑا نظام شامل ہے ۔ اس سے پہلے گنیز ورلڈ ریکارڈ کی ایک تین رکنی ٹیم نے اس مقصد کے لئے پریاگ راج کا دورہ کیاتھا ۔ 28فروری سے 3مارچ تک کے اس ٹیم کے دورہ پریاگ راج سے قبل زبردست پیمانے پرتیاریاں کی گئی تھیں ۔ اس سلسلے میں 28فروری کو اس ٹیم کے لئے 503شٹل بسیں سڑکوں پراتاردی گئیں تھیں ۔ دوسری یکم مارچ کو متعدد اشخاص نے رنگائی کل ملاکر 10ہزارافراد کو پریاگ راج کمبھ کے صفائی کے کاموں میں لگایاگیا۔
اہم 6اشنانوں کے تیوہارمہاشیوراتری کایہ واحد اشنان تھا ۔ اس سے پہلے 5اشنان پہلے ہی کامیابی کے ساتھ مکمل کرائے جاچکے ہیں ،جن میں 22کروڑسے زائد عقیدتمندوں نے شرکت کی تھی ۔
یو پی ایس سی
یو پی ایس سی نے 2 جولائی 2023 کو کمیشن کے ذریعہ منعقدہ اسسٹنٹ پروویڈنٹ فنڈ کمشنر  امتحان میں دھاندلی کے بارے میں سوشل میڈیا پر گردش کرنے والی افواہوں کی تردید کی ہے
یو پی ایس سی کا کہنا ہے کہ، ہر سطح پر اہل اور نااہل امیدواروں کی میرٹ پوزیشنیں درست اور امتحان دینے والوں کی کارکردگی کےعین مطابق ہیں
مورخہ 2 جولائی 2023 کو کمیشن کے ذریعہ منعقدہ اسسٹنٹ پراویڈنٹ فنڈ کمشنر امتحان میں دھاندلی کے بارے میں سوشل میڈیا پر افواہیں گردش کر رہی ہیں۔ امتحان کے انعقاد کے بعد مختلف سوشل میڈیا پورٹلز پر سوالیہ پرچوں کے کچھ حصے کی تصاویر اپ لوڈ کی گئی ہیں۔ اس وقت تک لاکھوں سوالی پرچے ان تمام امتحانات دینے والوں کے ہاتھوں میں تھے جو اس امتحان میں شریک ہوئے تھے اور کمیشن نے ویب سائٹ پر سوالیہ پرچہ بھی اپ لوڈ کر دیا تھا۔ لہٰذا، اس طرح کی معلومات نہ تو قابل اعتبار ہیں اور نہ ہی ان پر کمیشن کی جانب سے کوئی اقدام کرنے کی ضرورت ہے۔
اس کے باوجود، کمیشن نے اس واقعہ کو نوٹ کیا اور ملک بھر کے تمام مراکز میں امتحان کے عمل اور جانچ پڑتال کی مکمل جانچ کی۔ شک کے لائق کوئی چیز نہیں ملی۔ نیز، بہت زیادہ احتیاط کے طور پر، اس نے کسی بھی غیر معمولی رجحان کو تلاش کرنے کے لیے میرٹ لسٹ کی تمام سطحوں پر امتحان کے نتائج کے اعداد وشمار کا تجزیہ کیا ۔ یہ واضح طور پر دیکھا گیا کہ ہر سطح پر اہل اور نااہل امیدواروں کی میرٹ پوزیشنیں درست طور پر ترتیب وار اور امتحان دینے والوں کی کارکردگی کےعین مطابق ہیں۔
کچھ مراکز سے زیادہ امیدواروں کے کوالیفائی ہونے کے حوالے سے، یہ کہا جاتا ہے کہ کھلے مقابلوں میں یہ کوئی غیر معمولی بات نہیں ہے۔ تناسب کی بنیاد پر کسی بھی دو امتحانات کا موازنہ نہیں کیا جا سکتا اور یہاں تک کہ ایک ہی امتحان، مختلف سالوں میں مختلف اعداد وشمار پر مشتمل ہوتا ہے۔
واقعات اور ڈیٹا کے تفصیلی اور مکمل تجزیے کی بنیاد پر کمیشن کا موقف ہے کہ سوشل میڈیا پر گردش کرنے والی افواہیں بے بنیاد اور سچ سے عاری ہیں۔